Mariefred
Mariefred  je grad od 3,726 stanovnika, na jugu Švedske. On administrativno podpada pod
Općinu Strängnäs.

Geografske karakteristike
Mariefred leži u Grofoviji Södermanland, na obali Jezera Mälaren udaljen oko 65 km zapadno od Stockholma.

Historija
Mariefred je izrastao u 16. vijeku, oko dvorca Gripsholm, ime je dobio po kartuzijanskom samostanu Pacis Mariae (Marijin mir) podignutom 1493., kome je poklonjen i dvorac Gripsholm.  

Povelju o statusu grada dobio je 1605. od kralja Karla IX.

Za švedske reformacije srednjovjekovni dvoracGripsholm je 1526. u ime države konfiscirao kralj Gustav I Vasa, i ubrzo srušio da bi na njegovom mjestu počeo graditi 1537. novi renesansni dvorac.

Tokom 16. vijeka Mariefred se prostirao po lokalitetu Gammelgården, to je bilo svega par kuća i gospodarskih zgrada oko dvorca. 
Mariefred je ostao vrlo mali grad, čija je egzistencija bila vezana uz dvorac Gripsholm. 

Tek oko 1770. je Mariefred prošao brojku od 500 stanovnika, u isto vrijeme kralj - Gustav III povećao je interes za Gripsholm, otvorivši u njemu kraljevsku destileriju.

Ekonomija Mariefreda se tokom 19. vijeka uglavnom bazirala na lokalno orijentiranom zanatstvu i poljoprivredi po okolici. Zbog tog je sporo rastao sa brojem stanovnika, tako da je tek 1890. prvi put preskočio brojku od 1000 stanovnika. 
Stanje se nije bitnije promjenilo ni tokom 20. vijeka.

Izvori

Vanjske veze 

 Riddardagarna i Mariefred 
Gradovi u Švedskoj